钦定古今图书集成/明伦汇编/氏族典/第162卷 > 韩仲雍
## 钦定古今图书集成/明伦汇编/氏族典/第162卷 > 韩仲雍

按《高淳县志》：“仲雍字璧哉，万历甲辰进士，观政吏部，
丙午顺天乡试，分校所获多名士。丁未除户部主事，
出榷九江关，升贵州按察使提学佥事。饬士试题外，
加论表策一道，气习文章，翕然一变。升福建副使，弃
官归。”

===韩日缵===按《广东通志》：“日缵，字绪仲，鸣凤子，博罗人。万历丁未，
魁南宫，选庶吉士。己酉丁父忧，服阕，除检讨。丙辰会
试，同考得士尽名硕。丁巳请还里。泰昌元年，起左春
坊左赞善。天启元年管诰敕，充《两朝实录》纂修官，升
右谕德兼侍讲。壬戌会试，复同考，升右庶子兼侍读。
十月升礼部右侍郎，充《两朝实录》纂修总裁。丙寅经”
筵日讲，时凶竖窃政，人畏其炎，日缵独淡然处之。改
南礼部侍郎，改北，升南礼部尚书。未几，母讣至，奔丧
服阕。壬申，起礼部尚书。癸酉，纂修《实录》。甲戌，充经筵
讲官。初进讲《书，经》“无偏无陂”一节，疏释详明，上悦。乙
亥，命教习馆员，上嘉其实学史职，有裨纂《实录》，积劳
致病，终谕祭葬，谥文恪。